open-index/open-wikipedia-markdown huggingface dataset:
ציון לוי

הרב **ציון רחמים לוי** (אלול תרפ"ה, 1925 – כ"ה בחשוון תשס"ט, 23 בנובמבר 2008) היה הרב הראשי של יהדות פנמה במשך 57 שנים.

## ביוגרפיה
נולד בארץ ישראל למקובל הרב יעקב לוי שהיה דיין בבית דינו של הרב רפאל אנקווה במרוקו לאחר שעלה לארץ ישראל למד בישיבת המקובלים בית אל בעיר העתיקה בירושלים.

מסופר שכאשר עלו הוריו לארץ ממרוקו התפללה אמו שתזכה ללדת את בנה בארץ ישראל, ואכן לאחר שירדו מהאונייה והגיעו לירושלים נולד שם.

בצעירותו למד בישיבת פורת יוסף בעיר העתיקה בירושלים, והיה לחברותא של הרב עובדיה יוסף, שעמו המשיך להתכתב בנושאים הלכתיים במשך השנים. בגיל 17 לערך קיבל סמיכה לרבנות ולאחר מכן התמנה להשגיח על כשרות הבשר של ירושלים. במלחמת העצמאות התגייס ל"גדוד טוביה" שהורכב מבחורי ישיבות.

בגיל 23 לאחר נישואיו לשרה לבית ביטון נשלח על ידי ראש ישיבת פורת יוסף רבי עזרא עטיה, לכהן כרב בפנמה. פעל שם כשוחט ומוהל. מצב היהדות בקהילה בשנים הראשונות לכהונתו הצריך לקבל היתר להתפלל ללא מניין, כיוון שלא היה שם מניין שומרי שבת. הרב לוי הקים מוסדות רבים.

הלווייתו יצאה מישיבת פורת יוסף, בראשות הרב עובדיה יוסף, שהספיד את ידיד נעוריו. כמו כן הספידוהו הרבנים הראשיים לישראל. נקבר בהר המנוחות. לאחר פטירתו נבחר על פי בקשתו בנו, הרב חיים לוי, למלא את מקומו.

אחיו הוא הרב משה לוי שהיה הרב הראשי הספרדי הראשון של העיר בת ים. אחייניו הם איש התקשורת ג'קי לוי והרב ד"ר אהרן לוי שכיהן כראש מועצת מיתר.
[ממוזער|[מקווה בלוד שנקרא על שם הרב ציון הלוי ואשתו]]

## לקריאה נוספת
* הרב מאיר מיארה (כתיבה ועריכה), **המנהיג והקהילה – הרב ציון ר. לוי וקהילת שבת אחים, פנמה**, קרן מאור יעקב וחיים, ירושלים תשס"ה. 
* שאלות ותשובות תורה מציון: בארבעת חלקי השולחן ערוך / שאלות שנשאל והשיב כמהר"ר ציון לוי, רבה של פנמה; בתוספת מקורות וביאורים ממני ינון חיים רביב; עורך ראשי: הרב יהודה ארצי. בית שמש: מכון הספרים שע"י ישיבת פנמה, תשע"ט. 
* בין המוסדות שהוקמו בפנמה בהכוונתו ישיבה גדולה בשם **"ישיבת הר סיני"** שלימים שינתה את שמה ל**"ישיבת חכם ציון לוי"** על שמו של הרב זצ"ל

## קישורים חיצוניים
* ליאור הלפרין, הגאון ר' ציון לוי זצ"ל, באתר בחדרי חרדים
* כתבה באנגלית על קורות חייו

## הערות שוליים

קטגוריה:אישים שהועלו לקבורה בארץ ישראל
קטגוריה:בוגרי ישיבת פורת יוסף
קטגוריה:חיילי צה"ל במלחמת העצמאות
קטגוריה:יהודים הקבורים בהר המנוחות
קטגוריה:מוהלים
קטגוריה:יהודים פנמים
קטגוריה:רבנים ספרדיים
קטגוריה:רבנים ראשיים
קטגוריה:אנשי היישוב ילידי הארץ
קטגוריה:ילידי 1925
קטגוריה:נפטרים ב-2008
משרד הפנים (אזרבייג'ן)

**משרד הפנים של אזרבייג'ן** (באזרית: Azərbaycan Respublikasının Daxili İşlər Naziri) הוא משרד ממשלתי באזרבייג'ן האחראי לביטחון פנים ועל המשטרה הלאומית של אזרבייג'ן וסוכנויות ביטחון פנים אחרות.

בניגוד למשרדי פנים של מדינות אחרות, הוא אינו מכיל סוכנות מרשם אוכלוסין או כל סוכנות אחרת שאינה קשורה בביטחון פנים.
## היסטוריה
המשרד הוקם לראשונה בעקבות עצמאותה של אזרבייג'ן בשנת 1918. החל משנת 1920, בעקבות כיבוש אזרבייג'ן על ידי ברית המועצות, הוכפף המשרד למרותו של המשרד לענייני פנים הסובייטי. במהלך מלחמת העולם השנייה כ-800 מעובדי המשרד קיבלו עיטורים על פעילותם במלחמה. במלחמת נגורנו קרבאך נהרגו כ-932 מעובדי המשרד.

עם שחרורה של אזרבייג'ן משליטת ברית המועצות קיבל המשרד עצמאות מלאה. בשנת 1992 הצטרפה אזרבייג'ן לאינטרפול. ב-30 ביוני 2001 אושרו סמכויות ומבנה המשרד על ידי צו מטעם נשיא אזרבייג'ן.

## מבנה
* המינהל הראשי לביטחון הציבור
* המינהל הראשי למלחמה בסמים (Baş Narkotiklərlə Mübarizə İdarəsi), הוקם ב-16 בפברואר 1992
* משטרת התנועה האזרית
* המינהל הראשי לדרכונים, רישום והגירה (Baş Pasport, Qeydiyyat və Miqrasiya İdarəsi)
* המינהל לחקירות פליליות
* המינהל הראשי למאבק בפשע המאורגן (Baş Mütəşəkkil Cinayətkarlıqla Mübarizə İdarəsi)
** המחלקה למאבק בפשעי חטיפה
** המחלקה למאבק בכנופיות
** המחלקה למאבק בזיופי כספים ומסמכים
** מחלקת החקירות
** המחלקה לניתוח מבצעי
## שרי הפנים
*מוגאמד אסאדוב (1991)
*טופיק קרימוב (1991–1992)
*טאחיר אלייב (1992)
*איסקנדר גאמידוב (1993)
*ואגיף נוברוזוב (1993–1994)
*ראמיל אוסובוב (1994–2019)
## קישורים חיצוניים

* 
*משטרת התנועה האזרית באזרית

פנים
אזרבייג'ן
פאולה הנקוקס

**פאולה הנקוקס** (באנגלית: **Paula Hancocks**) היא כתבת בינלאומית של רשת החדשות CNN. והייתה נציגת הערוץ בישראל. במסגרת תפקידה, היא מעבירה לרשת CNN דיווחים שוטפים על הנעשה בארץ, בעיקר מהזירה הפוליטית-מדינית, הכלכלית והתרבותית. לאחר תקופת עבודה בישראל היא עברה לקוריאה.

הנקוקס הצטרפה לרשת CNN ב-1997, ושידרה מהסניף הלונדוני של הערוץ. היא סיקרה את הסכסוך הישראלי-פלסטיני כמו גם את העימות של ישראל אל מול חזבאללה. לאחר מכן, שימשה זמן מה כמפיקה משנת 2001 והתקדמה לתפקידה כנציגת הערוץ בישראל.

## קישורים חיצוניים

## הערות שוליים

קטגוריה:סגל CNN
קטגוריה:עיתונאיות בריטיות
קטגוריה:ילידות המאה ה-20
מגדל השעון צים שא צוי

**מגדל השעון צים שא צוי** (באנגלית: **Tsim Sha Tsui Clock Tower**; בסינית: 尖沙咀鐘樓), או בשמו הרשמי **מגדל השעון לשעבר של רכבת קאולון-קנטון** (באנגלית: **Former Kowloon-Canton Railway Clock Tower**; בסינית: 前九廣鐵路) הוא מגדל שעון ואתר היסטורי הממוקם באזור צים שא צוי בקצה הדרומי של חצי האי קאולון שבהונג קונג, לחוף נמל ויקטוריה ולמול האי הונג קונג.

המגדל בנוי לבנים אדומות וגרניט, וגובהו 44 מטרים. בראשו כליא ברק בגובה 7 מטרים.

המגדל הוכרז בשנת 1990 כאתר היסטורי ואנדרטה לאומית של הונג קונג.

## היסטוריה
בשנת 1904 החלה בניית רכבת קאולון-קנטון כאשר תחנת הקצה של הקו הוקמה בצים שא צוי. הרכבת נחנכה ב-1 באוקטובר 1910, ובשנת 1913 החלה בנייה של מבנה תחנה גדול עבור הקו. בשל פרוץ מלחמת העולם הראשונה החל מחסור בחומרי גלם, ונפסקו עבודות הבנייה.

עיקר מבנה התחנה, וכן מגדל השעון שלה נבנו בשנת 1915 והתחנה נחנכה ב-28 במרץ 1916.

בראש מגדל השעון הותקן שעון אשר הועבר אליו ממבנה מגדל השעון רחוב פדלר אשר נהרס קודם לכן. שעון זה הותקן באחת מפאות המגדל, ויתר צדדי המגדל עמדו ריקים עד שנת 1920 עת הותקנו שלושה שעונים נוספים.

שלושת השעונים הופעלו ב-22 במרץ 1921 ופעלו ברצף למעט במהלך הכיבוש היפני של הונג קונג במלחמת העולם השנייה.

בשנת 1975 עברה תחנת הרכבת למיקומה הנוכחי - תחנת הונג הום בשטח שיובש מהים במפרץ הונג הום. מבנה התחנה נהרס בשנת 1977 על אף מחאה ציבורית ועצומות שנחתמו; יחד עם זאת בשל הלחץ הציבורי הוחלט לשמר את מגדל השעון בתוך מתחם המבנה שנבנה באתר התחנה ובסמוך לו אשר כולל את מוזיאון החלל של הונג קונג, מוזיאון הונג קונג לאמנות ומרכז התרבות של הונג קונג.


תמונה:HK_TST_Clock_Tower_2.jpg|מגדל השעון, 8 ביולי 2005
תמונה:Hong Kong Tsim Sha Tsui Night 2004-08.jpg|מגדל השעון, מרכז התרבות של הונג קונג ומלון פנינסולה, 2004
תמונה:KCR_1914.jpeg|תחנת הרכבת ומגדל השעון, 1914
תמונה:Kcr_tst_1916.jpg|תחנת הרכבת ומגדל השעון ב-1916
תמונה:Torre del Reloj, Kowloon, Hong Kong, 2013-08-11, DD 05.jpg|מגדל השעון בשעת לילה
תמונה:Tsim Sha Tsui Waterfront.jpg|מגדל השעון ומרכז התרבות של הונג קונג


## קישורים חיצוניים

*תיאור המגדל באתר המורשת של ממשלת הונג קונג

קטגוריה:מגדלי שעון
קטגוריה:הרפובליקה העממית של סין: מגדלים
קטגוריה:צים שא צוי מזרח
אלמנת עיסה

בתלמוד, **אלמנת עיסה** היא אישה שהתאלמנה מבעלה, ואשר יש ספק אם מותר לה להתחתן עם כהן. המשנה במסכת עדיות מביאה עדות של רבי יהושע ורבי יהודה בן בתירא שאלמנת עיסה מותרת לכהונה, אולם הגמרא קובעת שאין הלכה כמשנה זאת. עם זאת, הרמב"ם פוסק שלכתחילה אין להנשא לאלמנת עיסה, אבל מי שנישא לאלמנת עיסה אינו צריך לגרשה.
הכינוי "עיסה" משמש בהלכות יוחסין לציון אדם אשר יש ספק לגבי מעמדו.

## המקורות במשנה ובגמרא
המשנה במסכת עדיות מביאה מחלוקת לגבי "אלמנת עיסה":

כלומר, רבן גמליאל קבע שאף על פי שההלכה היא שאלמנת עיסה כשרה לכהונה, משום שהכהנים מקפידים ביוחסין אין לכהן לכתחילה להנשא לאלמנת עיסה.

הגמרא מביאה את דינה של אלמנת עיסה פעמיים, פעם בקידושין בו קובע רב חסדא לגבי מחלוקת בסוגיה שם שכל הצדדים באותה מחלוקת "מודים באלמנת עיסה שפסולה לכהונה".

במסכת כתובות נחלקו רבן גמליאל ורבי יהושע בקשר לדינה של אישה שזנתה עם אדם וטוענת שהאדם כשר ועל כן היא או עוברה אינן פסולות להנשא לכהונה. רבן גמליאל אומר שמאמינים לה ורבי יהושע טוען שלא ניתן להאמין לה עד שתביא ראייה שמדובר באדם כשר. הגמרא משווה מחלוקת זאת למחלוקת במסכת עדויות על אלמנת עיסה וטוענת שיש סתירה בין דעתו של רבי יהושע בשני המקומות וכן שיש סתירה בין דעתו של רבן גמליאל בשני המקומות. הגמרא מיישבת שרבי יהושע מכשיר את אלמנת עיסה מפני שיש בה ספק ספיקא ושרבן גמליאל פוסל את אלמנת עיסה מאחר שאין מי שטוען טענת ודאי כמו שיש אצל האישה שזנתה.

יש המפרשים בדברי רבן גמליאל, שבמקרה של אלמנת עיסה אין להכריע על פי הכללים המקובלים, שכן התורה מסרה את ההכרעה בענייני נישואין לידי בעל הדין עצמו, ובמקרה והוא עצמו מסופק הדבר נותר ספק, וספק איסור - לחומרא. ויש המפרשים, שעל אף שמעיקר הדין ניתן היה להכשיר את אלמנת העיסה, מעלה עשו ביוחסין, שכן חכמים החמירו ביותר בדיני נישואין של כוהנים.

הגמרא בכתובות ממשיכה וכותבת שהמחלוקת באלמנת עיסה נוגעת רק כשהפסול הוא חללות, אבל לא פסול אחר - כמו ממזר, נתין, או עבדות.

### אופן התערבות הפסול
קיימות מספר שיטות בראשונים בפירוש אלמנת עיסה.

רש"י בקידושין כותב שאלמנת עיסה היא אלמנה של בעל שהיה ספק חלל ו"בעלה היה ספק והיא באה מכוחו" ולכן היא נחשבת ספק ספיקא.

רש"י בכתובות מפרש בשם רבי יוסף טוב עלם שמדובר באדם שהיה בן של אישה שספק התגרשה מבעלה הראשון זמן קצר לפני שהוא נפטר ומיד לאחר מכן היא נישאה לבעל שני שהיה כהן, ונולד לה בן אשר לא ידוע אם הוא בן של בעלה הראשון או של בעלה השני. בכך יש בבן של אלמנת העיסה שני ספקות, הראשון האם הוא הבן של הבעל הראשון או הבעל השני, והשני שגם אם הוא הבן של הבעל השני, האם אמו הייתה אלמנה המותרת לכהן או שאמו הייתה גרושה ואז היא אסורה לכהן והוא חלל.

המאירי מפרש שהבן היה בנו של כהן שספק גירש את אשתו, ואחר כך הוא החזירה ויש ספק האם אמו התעברה לפני ספק הגירושין או אחרי ספק הגירושין.

הרשב"א מפרש שהבן נולד לאם שבעלה גירש אותה גירושי ספק והיא נישאה לאדם אחר תוך פחות משלושה חודשים מגירושי הספק והבן של אלמנת העיסה נולד באופן שיש ספק האם הוא הבן של הבעל הראשון והוא כשר או שהוא הבן של הבעל השני ואם גירושי הספק לא היו גירושין אז אמו הייתה אשת איש והוא ממזר.

לפי פירוש הריב"א, מדובר באלמנה ממשפחה שהתערב בה ספק ממזר, כך שיש באלמנה זו שני ספקות: ספק אם נישאה לאותו אדם, וגם אם נניח שכן, השאלה היא אם הוא היה אכן ממזר.

## קישורים חיצוניים
*  - הרב יהודה חיון, מ"ספרי אנציקלופדיה תורנית מרוכזת"
* קידושין דף עה – אלמנת עיסה ודין חזקת כשרות, מאת הרב אודי שוורץ, בבית המדרש הווירטואלי של ישיבת הר עציון

## הערות שוליים

קטגוריה:כהונה
קטגוריה:הלכות אישות
קטגוריה:מונחים לנשים
חדשות מטוגנות

**חדשות מטוגנות** (באנגלית: **The Onion Movie**) הוא סרט קומדיה שנכתב על ידי עורכי העיתון הסאטירי "The Onion", רוברט ד. סיגל וטוד הנסון בשיתוף עם צוות הכותבים של העיתון. הסרט צולם במהלך 2003, אך הופץ ב-DVD ב-3 ביוני 2008.

## עלילה
הסרט מתמקד סביב מגיש ערוץ החדשות, נורם ארצ'ר, שנאבק בהשתלטות ההנהלה בעבודתו. העלילה מתפצלת למערכונים קצרים ברוח ההומור האופייני לעיתון, הכולל פארודיות בתרבות הפופ, סטראוטיפים גזעניים וקריירת המשחק של אמן הלחימה סטיבן סיגל.
במרכזה מגיש חדשות מתוסכל שרוצה להגיש חדשות רציניות על מלחמה במזרח התיכון בזמן ששובר קופות חדש בכיכובו של 
אומן הלחימה סטיבן סיגל מגיע לקולנוע וצוות השידור ירצה לפרסם אותו בכל מחיר

## תהליך ההפקה
בשנת 2003 פורסם כי אולפני Fox Searchlight מפיקים סרט שנכתב על ידי כותבי "The Onion" שנקרא אז "The Untiteled Onion Movie" שייבוים על ידי הבמאי טום קונטץ. 
אחרי דחיות רבות והקרנות ניסיון לקהל, הסרט נגנז והפצתו לקולנוע בוטלה על ידי Fox Searchlight, אך  New Regency Productions המשיכו בהפקת הסרט.
### החייאת ההפקה והפצה
בנובמבר 2007 הודיעו אולפני Fox Searchlight כי יפיצו את הסרט על גבי DVD. קדימון לסרט הופיע במארזי ה-DVD של היטמן, הנוסע השמיני נגד הטורף: רקוויאם ועוד.
ביוני 2008 חברת פוקס המאה ה-20 הפיצו את "חדשות מטוגנות" ב-DVD.
### הסרט בישראל
בישראל הסרט לא הופץ מסחרית ב-DVD אך הוקרן בערוץ HOT Fun בחברת הכבלים HOT, תחת השם "חדשות מטוגנות" החל מ-2009.

## קישורים חיצוניים

קטגוריה:סרטי 2008
קטגוריה:סרטי קומדיה אמריקאיים
מי שפרע

**מי שפרע**, במשפט העברי, היא קללה המופנית אל אדם שחזר בו מעסקה לאחר שהייתה הסכמה על המקח והכסף עבר מיד הקונה למוכר.

תוכנה של הקללה הוא, שסופו של אותו אדם שאינו עומד בדיבורו יהיה כסופם של אנשי דור המבול, אנשי דור הפלגה, אנשי סדום ועמורה והמצרים, המתוארים בתנ"ך כפועלי עוול.

## רקע
במשפט העברי, כאשר אדם משלם כסף על קרקע, הקרקע נקנית לו מיד מכח קניין כסף, ושני הצדדים אינם יכולים לחזור בהם. אולם, במיטלטלין, נתינת הכסף אינה קונה, ורק משיכת החפץ קונה אותו ומבטלת את אפשרות החזרה מהקניין. אף על פי כן, אם הסכימו שני הצדדים על העסקה והקונה כבר שילם את הכסף, אסור לאף אחד מהצדדים לחזור בו, ואם חזר בו – רובצת עליו קללת "מי שפרע".

## אמירת הקללה
נוסח הקללה מובא בברייתא:

הסמ"ע מסביר כי בדברים אלו מתפרסמת השגחת אלוהים על מעשיהם הרעים של בני אדם, שפרע להם בפרהסיה לפי מעשיהם. מוזכרת קריעת ים סוף משום שבה נראתה השגחה פרטית מיוחדת, שמצרים נענשו באותו דבר בו חטאו, שמכיוון שזממו להשליך את בני ישראל לים - הם טבעו בים.

אביי ורבא נחלקו בקשר לקללה, האם מודיעים לו על קללת "מי שפרע", או שבית הדין עצמם מנדים אותו. לפי אביי מודיעים לו לחזור בו מפני שרובצת עליו קללה, אבל אין לבית הדין לקלל אותו, שכן אסור לקלל יהודי, כאמור בפסוק . לפי רבא מותר לקלל אותו, שכן הפסוק עוסק ב"עמך - מי שעושה מעשה עמך", ומי שאינו עומד בדיבורו אינו נכלל ב"עושה מעשה עמך", שנאמר .

רבי יוסף קארו בשולחן ערוך פוסק כרבא, והרמ"א מביא את דעתו של הטור בשם הרא"ש הפוסק כאביי, ומביא גם את דעתו של המרדכי שיש אומרים שאומרים לו זאת ברבים.

## דין מי שלא שילם
במקרה שהקונה עדיין לא שילם את הכסף, לא רובצת עליו קללת מי שפרע, אך נחלקו רב ורבי יוחנן האם מותר לו לחזור בו. לדעת רב מותר לו לחזור בו, אך לפי רבי יוחנן אסור לו לחזור בו מדין "מחוסרי אמנה". השולחן ערוך פסק כרבי יוחנן שהוכיח את דבריו מברייתא, בה נאמר ).

## חזרה מדיבורו באיסורים
במקום אחר קובע התלמוד כי יש להניח שיהודי אינו חוזר בו מדיבורו, כל זמן שלא הוכח אחרת. הדוגמה שהובאה היא ממעשה שהיה, כאשר בעל ואשתו התווכחו למי לקדש את בתם, אם לקרובו של הבעל או לקרובה של האישה. לבסוף הסכים הבעל בעל כורחו לדעת אשתו, והם אף ערכו סעודה לרגל הקידושין, אלא שבינתיים בא קרובו של הבעל וקידש את הבת במקום מסתור. על כך טען אביי כי  ורבא כי "חזקה אין אדם טורח בסעודה ומפסידה", ובעקבות כך יש להניח כי מכיוון שהבעל הסכים לכך שקרובה של האישה יקדש את הבת אין בדעתו לחזור בו, ואם כן הקידושין שהתבצעו במקום המסתור אינם תקפים, שכן הם לא היו בהסכמתו של האב.

## לקריאה נוספת
* רון ש' קליינמן, "קללת מי שפרע: דת, משפט וחברה", **[[מחקרי משפט]]** כו(1), ה'תש"ע, עמ' 179 - 215.

## קישורים חיצוניים
*  (מתוך ספרו של אחיקם קשת קובץ יסודות וחקירות השלם)
* בבא מציעא דף מט – יסוד דין "מי שפרע", בבית המדרש הווירטואלי של ישיבת הר עציון
* "מי שפרע מדור המבול.." - לפרשת נח, מאת הרב גבי קדוש, באתר קטיף.נט

## הערות שוליים

קטגוריה:משפט עברי: דיני ממונות
קטגוריה:קללות ביהדות
יוסף מילט

**יוסף מִילֶט** (Milet; 15 באפריל 1889 – 13 בנובמבר 1947, ל' בחשוון ה'תש"ח) היה מוזיקאי, מורה, מלחין ומנצח מקהלות יהודי יליד גליציה שפעל בארץ ישראל ובאוסטריה. מראשוני המורים למוזיקה בארץ ישראל ומחלוצי הזמר העברי.

## קורות חיים
יוסף מילט נולד בדומברובה שליד טרנוב בגליציה המערבית (אז בממלכת גליציה ולודומריה חלק מנחלת הכתר האוסטרי באימפריה האוסטרו-הונגרית). למד בילדותו עם אביו שהיה מורה לעברית ולתנ"ך.
מאוחר יותר למד אצל החזנים משה שור וזיידל רובנר (מרגובסקי) ובאקדמיה למוזיקה בווינה.

בשנת 1920 עלה לארץ ישראל. מילט לימד תאוריה של המוזיקה בבית הספר לנגינה שנקרא אחר כך הקונסרבטוריון שולמית בתל אביב; עם תלמידיו נמנו יהודה שרת ופואה גרינשפון. בשנת 1928 נסע לווינה להשתלמות. עבד שם כמורה במדרשה לחזנים של יהודה ליב מילר וניצח על כמה מקהלות. החזן עמנואל פראנקל מבית הכנסת הפולני בווינה היה מטובי המבצעים של יצירותיו, אבל סירב להקליט.
בשנת 1932 נאלץ להפסיק את עבודתו. בשנת 1938, כשאוסטריה סופחה לגרמניה הנאצית, נמלט מילט לאיטליה, ומשם לטורקיה.

בטורקיה נעצר ונשלח למאסר עד לשנת 1944.
באותה שנה הצליח לחזור לארץ ישראל. בעזרת פואה גרינשפן קיבל משרה במכון לחינוך מוזיקלי. פעל כמלחין של מוזיקה הליטורגית יהודית ומוזיקה מקהלתית. בין השאר ניצח על מקהלת בית הכנסת הגדול בתל אביב.

נפטר ב-1947, בגיל 58. נקבר בבית הקברות נחלת יצחק.

## מיצירותיו
* שיר אסירי עכו, מילים: זאב ז'בוטינסקי
* אחר הגשם, מילים: לוין קיפניס; בוצע על ידי מתן אריאל
* האיכר החרוץ, מילים: לוין קיפניס; בוצע על ידי טריו שריד
* חג האור, מילים: לוין קיפניס (שיר חנוכה)
* חג היום חג הפרחים, מילים: לוין קיפניס; בוצע על ידי צמד העופרים
*פה בשדרה, מילים: לוין קיפניס; בוצע על ידי יפה ירקוני
* רוח רוח עורה רוח, מילים: לוין קיפניס; בוצע על ידי יפה ירקוני
* שירת הקציר ("נפול נפלה תוך השדה"), מילים: יצחק קצנלסון
* אל השדה, מילים: יעקב כהן
* אל ספוד ("אל ספוד, אל בכות"), מילים: דוד שמעוני
* אלגיה, מילים: שאול טשרניחובסקי

## ספרים
*אוסף Lieder und Jüdische Melodien 1936, Rachel Schai und J. Milet (שירים ומנגינות יהודיות, טקסט מאת רחל שי ויוסף מילט, 1936 בגרמנית)

## מקורות
* ישראל שליטא, **אנציקלופדיה למוזיקה: אישי המוזיקה הישראלית והכללית** (עורך: חנן שטייניץ), תל אביב: י' צ'צ'יק, תשי"ט-1959, עמ' 718–719.
* נתיבה בן-יהודה, **אוטוביוגרפיה בשיר וזמר**, ירושלים: הוצאת כתר, 2002.

## קישורים חיצוניים

* 
*  שיר אסירי עכו 'מני דן עד באר שבע

## הערות שוליים

קטגוריה:מוזיקאים יהודים פולנים
קטגוריה:מוזיקאים יהודים אוסטרים
קטגוריה:מלחינים יהודים אוסטרים
קטגוריה:מנצחים ביישוב
קטגוריה:אנשי חינוך ביישוב
קטגוריה:אנשי חינוך יהודים אוסטרים
קטגוריה:מנצחים יהודים אוסטרים
קטגוריה:מורים למוזיקה יהודים
קטגוריה:אנשי העלייה השלישית
קטגוריה:אישים הקבורים בבית הקברות נחלת יצחק
קטגוריה:מלחינים ביישוב
קטגוריה:ארץ-ישראלים שנולדו ב-1889
קטגוריה:ארץ-ישראלים שנפטרו ב-1947
גבריאל יהודה ליכטנפלד

**גבריאל יהודה** (**יודל**) **לִיכְטֶנְפֶלד** (בכתיב היידי, שנהג בזמנו: **ליכטענפעלד**; **Gabriel Judah Lichtenfeld**; **גי"ל**; 1811, לובלין – כ"ו באדר ה'תרמ"ז, 22 במרץ 1887) היה יהודי-פולני משכיל, מתמטיקאי וסופר עברי נודע בזמנו. פרסם מאמרים בעיתונים "השחר", "הצפירה" ו-*[[Izraelita]]*, וחיבר ספרי לימוד למתמטיקה. חותנו של הסופר י"ל פרץ.

## קורות חיים
ליכטנפלד נולד בשנת 1811 בעיר לובלין שבפולין הקונגרסאית. היה צאצא של רבי משה איסרלישׂ (הרמ"א), ונאמן למסורת המשפחתית, הפגין מצעירותו בקיאות בתלמוד. בהמשך למד לטינית, גרמנית, צרפתית ופולנית, והתמקד במיוחד בלימודי פילוסופיה ומתמטיקה.

החל מהגיליון השלישי של הירחון העברי "השחר", הופיעה בעיתון סדרת מאמרים מאת ליכטנפלד, אשר הסבו אליו את תשומת הלב. המוניטין שיצא לו הוסיף לעלות בעקבות סדרת מאמרים שפרסם על מתמטיקאים יהודים בשבועון היהודי בשפה הפולנית *[[Izraelita]]*. ליכטנפלד נודע בפולמוס שלו עם חיים זליג סלונימסקי בסוגיות מתמטיות, שאף גלש לפסים אישיים.

בשנת ה'תרל"א (1870 או 1871) השיא ליכטנפלד את בתו שרה לי"ל פרץ הצעיר, בשידוך; לזוג נולדו בנים, וכעבור מספר שנים הם התגרשו.

ב-1877 הוציא ליכטנפלד עם חתנו קובץ ספרותי.

ליכטנפלד נפטר בתום מחלה ממושכת בוורשה בשנת 1887, בגיל 76.

אוסף על שמו שמור בספרייה הלאומית.

## ספריו
* **ידיעות השיעורים**: כוללות מדידת הקוים, השטחים, והגופים (י"ז לוחות נחשת), ורשה: דפוס ראטהער, תרכ"ה-1865.
* **עניינים שונים הנדסיים צפנת פענח**: בקרת על שני ספרי ההנדסה "מוסדי חכמה" "ספר יסודי חכמת השִעור" שמחברם הוא ר' חיים זעליג סלאנימסקי, ורשה: חיים קעלטער, תרל"ד.
* **תוספת להערבון**: והוא חלק אמצעי בין החוברת הראשונה צפנת פענח והחוברות שתבאנה אחריה, ורשה: נתן שריפטגיססער, תרל"ה-1875. (המשך הפולמוס עם סלונימסקי)
* **מאמר כהן ללא אלהים**: מכתב ערוך נגד אברהם כהן קאפלאן, ורשה: תרל"ו-1876.
* **ספורים בשיר: ושירים שונים**; מאת שני בעלי אסֻפות (גבריאל יהודה ליכטנפלד וי"ל פרץ), ורשה: דפוס שריפטגיסר, תרל"ז-1877.

לאחר מותו:
* **באו חשבון**: כולל למודי החשבון המורגל ולכל עניין כמה שאלות להרגיל את הקורא, ורשה: האחים שולדבערג, תרנ"ה.

## קישורים חיצוניים
* 
* הרמן רוזנטל, ג'ייקוב גודייל ליפמן, 
* 
*  (ידיעה על מותו)
*  (המאמר בפרויקט בן-יהודה)
* 

מפרי עטו:
* הספר "ידיעות השיעורים" בספריה הדיגיטלית HATHITRUST

## הערות שוליים

קטגוריה:מתמטיקאים יהודים פולנים
קטגוריה:עיתונאים יהודים פולנים
קטגוריה:סופרים יהודים פולנים
קטגוריה:משכילים
קטגוריה:סופרים כותבי עברית
קטגוריה:מחברי ספרי לימוד
קטגוריה:ילידי 1811
קטגוריה:פולנים שנפטרו ב-1887
מרטין מארס

שמאל|ממוזער|250px|המטוס בוער ב-5 באפריל 1950
[שמאל|ממוזער|250px|המטוס בשנת [1956]]
**מרטין JRM מארס** (באנגלית: **Martin JRM Mars**) היה מטוס מטען ימי בעל ארבעה מנועי כוכב מתוצרת חברת גלן ל. מרטין (כיום לוקהיד מרטין) המטוס תוכנן בתקופת מלחמת העולם השנייה כמטוס מטען עבור הצי האמריקאי, לאחר המלחמה הוסבו המטוסים למטוסי כיבוי.

המטוס היה המטוס הימי הגדול ביותר שהיה לבעלות הברית, נבנו 7 מטוסים בלבד מדגם זה.

## פיתוח
פיתוח המטוס החל באוגוסט 1938 ע"פ דרישת הצי האמריקאי שביקש מטוס תובלה ימי גדול, אב-הטיפוס טס לראשונה ב-3 ביולי 1942, לאחר הטיסה הראשונה הזמינו בצי האמריקאי 20 מטוסים דומים, אולם עם סיום המלחמה בוטלו ההזמנות.

ב-5 באפריל 1950 נשרף אחד המטוסים בהוואי, המטוסים היו בשירות הצי עד שנת 1956, לאחר מכן נרכשו ארבעה מטוסים על ידי חברה קנדית פרטית לכיבוי שריפות בשם "Flying Tankers" שם הומרו למטוסי כיבוי, המטוסים מסוגלים לנחות במים ולשאוב תוך 25 שניות 27,250 ליטר. ביוני 1961 התרסק מטוס אחד באגם ספרואט (Sproat Lake) שבקולומביה הבריטית, מספר חודשים לאחר מכן נהרס עוד מטוס במהלך החורף. כיום לא ניתן להשיג מנועים חדשים למטוסים, והם צפויים לצאת משירות.

## מאפיינים
### מאפיינים כללים
***צוות:** 4
***נוסעים**: 133
***אורך:** 35.74 מטר 
***[[מוטת כנפיים]]:** 60.96 מ' 
***גובה:** 11.71 מ' 
***משקל ריק:** 34,279 ק"ג 
***משקל המראה מרבי:** 74,800 ק"ג
***הנעה:** 4 מנועי R-3350 תוצרת כרטיס רייט 

### ביצועים
***מהירות מרבית:** 356 קמ"ש       
***טווח:** 8000 ק"מ
***[[סייג רום]]:** 4,450 מ'      

## קישורים חיצוניים

*מרטין מארס באתר "aviastar"
*תמונות המטוס באתר Airliners.net

קטגוריה:חברת גלן ל. מרטין
קטגוריה:מטוסי כיבוי
קטגוריה:מטוסים ימיים אמריקאיים
גד אבינר

[ממוזער|פרידה מראש אמ"ן, אלוף [יהושע שגיא, מרץ 1983. מימין לשמאל - אל"ם אפרים לפיד, אל"ם גד אבינר, אל"ם משה קריסטל, אל"ם זוסיא קניאזר, אל"ם זאב ביבר בר לביא]]
[ממוזער|ביקור הרמטכ"ל דוד אלעזר בבסיס [יחידה 8200 בסיני 1972; מימין לשמאל: תא"ל ברוך גלבוע - סגן ראש אמ"ן, אל"ם שלמה ענבר – מפקד יחידה 8200,  הרמטכ"ל דוד אלעזר, סרן גד אבינר – רל"ש ראש אמ"ן,  (מוסתר) אלוף אהרן יריב – ראש אמ"ן, המסביר סא"ל אריה בנטוב – מפקד המערך הטכני ב יחידה 8200, אל"ם מנחם דיגלי – רמ"ח איסוף באמ"ן.]]
**גד אבינר** (נולד ב-28 באוגוסט 1943) הוא קצין צה"ל בדימוס בדרגת אלוף-משנה שכיהן כמנכ"ל משרד המשטרה.

## ביוגרפיה
גד אבינר נולד וגדל בעפולה. למד בבית ספר תיכון מחוזי (כיום תיכון בן-גוריון). שירת בצה"ל כעשרים שנה, שימש בתפקידי מודיעין, שירת כראש מחלקת האיסוף באגף המודיעין והיה נספח צבאי בממלכה המאוחדת. היה ראש לשכת ראשי אמ"ן אהרן יריב ואלי זעירא בשנים 1972–1974.

בוגר המכללה לביטחון לאומי מחזור ט' 1981–1982. השתחרר משירותו בדרגת אלוף-משנה.

בשנים 1984–1991 היה מנכ"ל משרד המשטרה תחת השרים חיים בר-לב ורוני מילוא.

לאחר פרישתו משירות המדינה פנה לעסקים כיועץ לחברות, דירקטור, נציגם בישראל של קבוצת המשקיעים "גליאן" מפנמה ויו"ר ההנהלה בחברת "דוקופ". בהמשך לשירותו בכוחות הביטחון נעתר לעמוד בראש הקרן להנצחת ראובן שילוח.

אבינר בוגר תואר ראשון במדע המדינה ולימודי מזרח תיכון מהאוניברסיטה העברית בירושלים.

## קישורים חיצוניים

קטגוריה:מנכ"לי המשרד לביטחון הפנים
קטגוריה:דירקטורים ישראלים
קטגוריה:בוגרי תיכון בן-גוריון (עפולה)
קטגוריה:בוגרי המכללה לביטחון לאומי
קטגוריה:בוגרי האוניברסיטה העברית בירושלים
קטגוריה:נספחים צבאיים ישראלים בממלכה המאוחדת
קטגוריה:ראשי מחלקת איסוף
קטגוריה:אלופי-משנה בצה"ל
קטגוריה:ישראלים שנולדו ב-1943
מעלה עשו ביוחסין

**מעלה עשו ביוחסין** הוא דין האומר כי חכמים החמירו בייחוס כוהנים, וכדי לשמור על יחוס נקי הם חששו אפילו בספיקות וחששות שאין להחמיר בהם באופן רגיל.

## דוגמה מעשית
דין כזה מובא במסכת כתובות אודות אישה פנויה שהסתתרה ונתייחדה, אותה אוסר רבי יהושע לכוהן. מקשה הגמרא: הרי אין אוסרין על היחוד? ומתרצת הגמרא: מעלה עשו ביחוסין. התוספות ישנים מסביר את הגמרא באופן אחר, שמדובר כאשר היא אומרת "נבעלתי", ובמקום כזה היה לנו לאוסרה מחמת ספק, אלא שיש מיגו שהייתה יכולה לומר לא נבעלתי, ועל כך התקנה של "מעלה עשו ביוחסין".

### מחלוקת רבן גמליאל ורבי יהושע
באותה סוגיא, מובא אודות אלמנת עיסה (אישה שיש בה ספק פסול חללות, המונע ממנה להנשא לכוהן) שעל כך העידו רבי יהושע ורבי יהודה בן בתירא כי היא כשרה להנשא לכהונה, אבל זאת היא אם הפסול שקיים הוא רק חללות, אבל לא פסול אחר - כמו ממזר, נתין, או עבדות.

כאשר נשיא ישראל, רבן גמליאל שמע את העדות מפיהם של רבי יהושע ורבי יהודה בן בתירא, הוא הגיב כי אין לקבל קולא זו:

.

הגמרא מסבירה, כי רבן גמליאל מחמיר כאשר מדובר בטענת שמא - כמו בנידון באותה אלמנת עיסה, שאינה יודעת אם היא כשרה להנשא לכהונה או פסולה, ומקיל בטענת ברי - כמו באישה הטוענת שהיא וודאי כשרה, ואילו רבי יהושע מחמיר בפסק אחד - בנערה, ומקיל בשתי ספיקות - באלמנת עיסה.

יש מפרשני הש"ס שמסבירים, כי קבלה ביד התנאים על חומרא מיוחדת שיש להחמיר ביחוסי הכהנים, אך רבן גמליאל מעדיף לתקן זאת במקום שישנה טענת ספק, ולמרות שיש מקום להקל מצד ספק ספיקא, ואילו רבי יהושע מעדיף לתקן זאת במקום שיש ספק אחד, ולמרות שיש טענת ברי.

## הערות שוליים

קטגוריה:כהונה
מאיר קרליץ

הרב **מאיר קַרֶלִיץ** (תרל"ה, 1875 - ט"ו באדר תשט"ו, מרץ 1955) היה רבה של לכוביץ', מראשי ועד הישיבות בפולין ובארץ ישראל, ממייסדי החינוך העצמאי וחבר מועצת גדולי התורה. אחיו הבכור של החזון איש.

## קורות חיים
נולד לרב שמריהו יוסף קרליץ, רב בעיירה קוסובה שבפלך הורדנה (רוסיה הלבנה), בתחום המושב היהודי של האימפריה הרוסית (כיום בבלארוס). אמו ראשה לאה הייתה בתו של הרב שאול קצנלנבוגן, רבה של קוסובה ולאחר מכן רבה של קוברין. בצעירותו למד בסמרגון, יחד עם קבוצת תלמידים מישיבת וולוז'ין שנסגרה באותה תקופה. באמצע שנות ה-90 של המאה ה-19 נישא למרים, בתו של הרב שלמה הכהן, בעל ה"חשק שלמה", זקן רבני וילנה. במשך מספר שנים התגורר בווילנה והקים בה ישיבה. לאחר פטירת חותנו התמנה כמו"ץ שם. בתקופה זו היה פעיל בתנועת המזרחי, ודרש מטעמה בווילנה, עד שפרש מן התנועה, כנראה בעקבות פולמוס בחירת הרב יצחק רובינשטיין לרבנות וילנה. כעבור מספר שנים התמנה כרבה של העיירה לכוביץ' שבמחוז ברסט (כיום בבלארוס). 

היה מקורב לחפץ חיים ולרב חיים עוזר גרודזנסקי, וסייע להם בהקמת ועד הישיבות בפולין.

ערב פרוץ מלחמת העולם השנייה עלה לארץ ישראל והתגורר בירושלים. היה ממייסדי ועד הישיבות בארץ ישראל וממניחי היסוד של החינוך העצמאי. שימש חבר מועצת גדולי התורה של אגודת ישראל. 

שימש כרבה של מפלגת פועלי אגודת ישראל. בשנת תשי"א (1951) התפטר מתפקידו בנימוק שאנשי המפלגה אינם שומעים "לדבריו, לעצתו ולפסקיו", אולם כמה חודשים לאחר מכן חזר לשמש בתפקיד והורה לחברי פא"י להצביע לרשימתה בבחירות לכנסת השנייה.  

בסוף ימיו עבר לגור בבני ברק. נקבר בסמוך לאחיו החזון איש, בבית הקברות שומרי שבת. לאחר פטירתו הוקמה על שמו ישיבת בית מאיר בבני ברק, על ידי חתנו, הרב זלמן רוטברג.

## חיים אישיים
היה נשוי למרים. מילדיהם:
* הרב שלמה שמשון - אב"ד פתח תקווה.
* הרב חיים שאול - אב"ד שארית ישראל.
* הרב שמריהו יוסף - ממייסדי וראשי כולל חזון איש בבני ברק, חתנו של הרב שמואל וינטרוב, ראש ישיבת בית יוסף בפינסק.
* בתו שולמית - אשת הרב אליעזר אלפא (פטשניק), רבה של שכונת כרמיה בחיפה. בתם יהודית היא אשת הרב ראובן פיין.
* שרה - אשת הרב זלמן רוטברג, ראש ישיבת בית מאיר וחבר מועצת גדולי התורה של דגל התורה.

## הערות שוליים

קטגוריה:רבנים ליטאים
קטגוריה:לחוביצ'ה: רבנים
קטגוריה:רבנים ביישוב
מאיר
קטגוריה:חברי מועצת גדולי התורה של אגודת ישראל
קטגוריה:אנשי העלייה החמישית
קטגוריה:אישים שעל שמם ישיבות בישראל
קטגוריה:פעילי פועלי אגודת ישראל
קטגוריה:משפחת הכהן (וילנה)
קטגוריה:חברי נשיאות ועד הישיבות
קטגוריה:אישים הקבורים בבית הקברות שומרי שבת
קטגוריה:ישראלים שנולדו ב-1875
קטגוריה:ישראלים שנפטרו ב-1955
קטגוריה:רבני המזרחי
טיסה 350 של ג'פאן איירליינס

**טיסה 350 של ג'פאן איירליינס** התרסקה ב-9 בפברואר 1982 למפרץ טוקיו, במהלך הגישה לנחיתה בנמל התעופה טוקיו האנדה, בהתרסקות נהרגו 24 מנוסעי המטוס.

המטוס בטיסה זו מדגם דאגלס DC-8-61 היה בדרכו מנמל התעופה של פוקואוקה אל נמל התעופה טוקיו האנדה.

סיבת ההתרסקות הייתה ניסיון התאבדות של הקברניט סייג'י קטאגיריס (Seiji Katagiri's), הוא הפעיל את מערכת היפוך דחף בעודו באוויר, מה שגרם להאטת מהירות המטוס. טייס המשנה ומהנדס הטיסה ניסו לרסן אותו, אך למרות מאמציהם המטוס התרסק לים 300 מטר לפני תחילת מסלול הנחיתה. 

מבין 174 הנוסעים ואנשי הצוות נהרגו 24 נוסעים, ומקרב אנשי הצוות לא נפגע איש. לאחר התאונה אובחן הטייס כסובל מהפרעה נפשית, והוא זוכה במשפטו מחמת אי שפיות.

## קישורים חיצוניים

*COCKPIT FIGHT REPORTED ON JET THAT CRASHED IN TOKYO באתר "הניו יורק טיימס", 14 בפברואר 1982
* 

ג'פאן איירליינס, 0350
ג'פאן איירליינס, 0350
ג'פאן איירליינס, 0350
קטגוריה:תקריות ואסונות תעופה ביפן
ג'פאן איירליינס, 0350
קטגוריה:טוקיו: היסטוריה
קטגוריה:התרסקות כלי טיס באוקיינוס השקט
יצחק חרפי

[שמאל|ממוזער|250px|יצחק צ'יז'יק, המושל הצבאי של יפו לאחר כיבושה. משמאלו-[מיכאל בן גל, מפקד ההגנה במחוז תל אביב, קצוני משמאל-עמוס בן-גוריון, קצין הקשר של הסוכנות היהודית עם שלטונות המנדט]]
250px|ממוזער|שמאל|צילום של משפחת צ'יזיק, 1915. יצחק בשורה העליונה מימין
**יצחק חרפי (צ'יזיק)** (1 בינואר 1907 – 28 בנובמבר 1958) היה מחלוצי התעופה וההגנה בארץ ישראל, ממפתחי הנגב וראשוני קריית גת, מנהלו הראשון של משרד המשטרה בממשלת ישראל, מנהל נמל תל אביב ודיפלומט ישראלי.

## ביוגרפיה
נולד בשם **יצחק צ'יזיק** בי"ז בטבת תרס"ז לשמואל זיינוול ולבריינה לבית בורנשטיין בסג'רה. בין תשעת אחיו ואחיותיו נמנו שרה, ברוך, חנה ואפרים. למד בגמנסיה הרצליה והמשיך ללימודים גבוהים באוניברסיטת שיקגו ובבית הספר לכלכלה של לונדון. במהלך לימודיו בשיקגו הוא הקים בה תא של ארגון הסטודנטים הציוני אבוקה, ביחד עם שמעון אגרנט. בהשפעתו, לאחר חורבן חולדה במאורעות תרפ"ט סייעה אבוקה כספית לשיקום חולדה, לזכרו של אפרים צ'יזיק. היה מוסמך במנהל ציבורי ועסק במחקר ובפרסום מאמרים בנושאים שונים במהלכם למד על חשיבות הטיס והצורך בפיתוח ענף התעופה בארץ ישראל. באופן פרטי הוכשר כטייס ובשנת 1934 קיבל רישיון טיס. בעזרתו של פנחס רוטנברג רכש מטוס והביאו לדיוני הקונגרס הציוני בפראג להעלאת המודעות לחשיבות ענף התעופה. בעזרתם של רוטנברג, דוד בן-גוריון ודב הוז התממש כעבור זמן רצונו על ידי הקמת בית הספר לתעופה בארץ.

בשנת 1935 חזר לארץ ישראל והתקבל לעבודה בממשלת המנדט. 13 שנים שימש קצין מחוז, תחילה בנפת טולכרם ומשנת 1939 בנפת ירושלים. עם קום המדינה התמנה למושל הצבאי הראשון של יפו. ביולי 1948 מונה למנהל הראשון של משרד המשטרה ועמד בראשו עד יוני 1949. משך שנתיים היה יו"ר ועדת הנגב, היה נציג הממשלה באילת ופעל לפיתוח החיפוש אחר מחצבים בנגב. בשנת 1951 מונה למנהל נמל תל אביב.

צ'יזיק לקח חלק בפיתוח עמק חפר, היה ממקימי בית החרושת "שמשון" למלט בהר-טוב, ועם תחילת ההתיישבות המאורגנת בחבל לכיש היה ממקימי קריית גת ושימש בה מתאם בין הסוכנות היהודית ומשרד העבודה. בספטמבר 1957 מונה לעמוד באופן זמני בראש שגרירות ישראל בליבריה, אך לאחר שחלה בקדחת ואירח במדינה את שרת החוץ גולדה מאיר - הועבר בהוראתה והיה קונסול ישראל בשיקגו. 

נפטר בשיקגו לאחר התקף לב ונקבר בקרית גת. היה נשוי לאסיה בת אהרן לוינסקי ואב לשני ילדים. על שמו נקראו בקרית גת בית הספר היסודי יד יצחק, גן ציבורי, רחוב ומועדון המפלגה של מפא"י.

יצחק חרפי (צ'יזיק) היה אביו של הפזמונאי, המלחין והזמר הישראלי שמוליק צ'יזיק.

## קישורים חיצוניים

* 
*  

## הערות שוליים

קטגוריה:משפחת צ'יזיק
קטגוריה:בוגרי גימנסיה הרצליה
קטגוריה:בוגרי אוניברסיטת שיקגו
קטגוריה:בוגרי בית הספר לכלכלה של לונדון
קטגוריה:מנכ"לי המשרד לביטחון הפנים
קטגוריה:עובדי משרד החוץ
קטגוריה:ישראל: תעופה
קטגוריה:קריית גת: אישים
קטגוריה:אישים שהועלו לקבורה בארץ ישראל
קטגוריה:אישים הקבורים בקריית גת
קטגוריה:ישראלים שנולדו ב-1907
קטגוריה:ישראלים שנפטרו ב-1958
הפלגת בכורה

[ממוזער|250px|ה[טיטניק טבעה בהפלגת הבכורה שלה]]
**הפלגת בכורה** (באנגלית: **Maiden voyage**) היא הפעם הראשונה בה ספינה חדשה מפליגה.

לפני הפלגת הבכורה עוברת הספינה בדיקות מקיפות על מנת להבטיח את שלום הנוסעים. הפלגות אלו לרוב יקרות יותר.

## אוניות שטבעו בהפלגת הבכורה שלהן
* ב-10 באוגוסט 1628 טבעה ספינת המלחמה השוודית ואסה.
* ב-15 באפריל 1912 טבעה אוניית הנוסעים טיטניק כאשר התנגשה בקרחון.
*ב-4 ביוני 1628 נטרפה האונייה בטאוויה.

## ראו גם
* טקס השקת אונייה

## קישורים חיצוניים

קטגוריה:כלי שיט
Empire (אלבום של קסביאן)

**Empire** הוא אלבומם השני של להקת הרוק האלטרנטיבי הבריטית קסביאן. הופץ באוגוסט 2006. עם יציאתו לאור האלבום הגיע למקום ראשון במצעד האלבומים של אנגליה. הסינגל הראשון מאלבום זה היה Empire שהופץ ביולי 2006. 

האלבום הוקלט במשך שבועיים לאחר סיבוב ההופעות של הלהקה הבריטית אואזיס. לפי דברי סולן הלהקה טום מייהן בריאיון למגזין NME, המילה אימפריה (Empire) משתמשת את חברי הלהקה כדי להגדיר משהו טוב. 

## רשימת שירים

# Empire" – 3:53" (פיזורנו, כריס קרלוף)
# Shoot the Runner" – 3:27"
# Last Trip (In Flight)" – 2:53"
# Me Plus One" – 2:28"
# Sun Rise Light Flies" – 4:08"
# Apnoea" – 1:48"
# By My Side" – 4:14" (קרלוף, פיזורנו)
# Stuntman" – 5:19" (קרלוף, פיזורנו)
# Seek & Destroy" – 2:15"
# British Legion" – 3:19"
# The Doberman" – 5:34"

## צוות

* טום מייהן – שירה בכל השירים חוץ מהשירים Me Plus One ו (Stuntman ושירה בפזמון השיר Shoot The Runner.)
* סרג'יו פיזורנו – גיטרה ראשית, קולות רקע, סינתיסייזר, שירה (בשירים Shoot the Runner, Me Plus One ו Stuntman) 
* כריס אדוארדס – בס
* כריס קרלוף – גיטרה ראשית, (בשירים Empire, Me Plus One ו Stuntman), קלידים (בשירים Empire, Me Plus One ו Stuntman), סינתיסייזר (בשירים Empire, Me Plus One ו Stuntman).
* איאן מת'יוז – תופים.
* ג'יי מהלר – גיטרה קצבית (בכל השירים חוץ מהשירים Empire, Me Plus One ו Stuntman).
## קישורים חיצוניים

קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
דרך נייתן

שמאל|ממוזער|250px|דרך נייתן
שמאל|ממוזער|דרך נייתן בשנות ה-20 של המאה ה-20. מימין - דרך קמרון.
[שמאל|ממוזער|250px|[כנסיית סנט אנדרו (קאולון)|כנסיית סנט אנדרו]]
**דרך נייתן** (באנגלית: **Nathan Road**; בסינית: 彌敦道) היא דרך ראשית בקאולון שבהונג קונג. הדרך חוצה מדרום לצפון את צים שא צוי ומגיעה עד מונג קוק. דרך ראשית זו מהווה אתר תיירות ואתר מסחרי חשוב בשל החנויות הרבות, המלונות והמסעדות הרבות שלאורכה.

מוצאה של הדרך בנמל ויקטוריה שבדרום צים שא צוי, והיא מסתיימת ברחוב באונדרי שבצפון מונג קוק.

מתחת לדרך עוברים קו קוון טונג וקו צואן ואן של הרכבת התחתית של הונג קונג.

## היסטוריה
חלקה הראשון של דרך נייתן נסלל בשנת 1861. הייתה זו הדרך הראשונה שנסללה בקאולון לאחר שקאולון הוחכרה לבריטניה בוועידת פקינג בשנת 1860. בעת סלילתה נקראה הדרך "דרך רובינסון" (**Robinson Road**) על שם סר הרקולס רובינסון, ברון רוזמיד, המושל החמישי של הונג קונג. מאחר שגם באי הונג קונג הייתה דרך בשם זה על שמו של המושל, ובמטרה למנוע בלבול הוחלט בשנת 1909 לשנות את שם הדרך לשמה הנוכחי על שם סר מתיו נייתן, המושל ה-13 של הונג קונג.

בעת סלילת הדרך היה האזור פרוור מגורים של הונג קונג. לצידה של הדרך היו מבני אחוזה בסגנון קולוניאלי ולצידם גנים. כמו כן היו לצידה המערבי של הדרך קסרקטין ויטפיל (לימים הפך אזור הקסרקטין לפארק קאולון). בשנת 1906 נבנתה לצד הדרך כנסיית סנט אנדרו - הכנסייה האנגליקנית הראשונה שנבנתה בקאולון.

הדרך שבין דרך דאסקוין לבין רחוב ארגייל נקראה במקור "דרך ההכתרה" (באנגלית: **Coronation Road**, בסינית: 加冕道) לציון ההכתרה של המלך ג'ורג' החמישי בשנת 1911. בשנת 1926 הפכה דרך זו לחלק מדרך נייתן.

לצידי הדרך מצויים מבנים רבים בעלי חשיבות בהם מלון פנינסולה, פארק קאולון, מסגד קאולון ומלונות רבים.

## קישורים חיצוניים

* תצלומים של דרך נייתן
* תצלומים של דרך נייתן

נייתן
קטגוריה:צים שא צוי
החבר (רטוריקה)

**הֶחְבֵּר** (בלועזית: **אנתיממה**; מיוונית ἐνθύμημα, enthymeme) הוא המקבילה הרטורית של הסילוגיזם בלוגיקה. ההחבר הוא היסק חסר, כלומר היסק שאחת מהנחותיו הושמטה, והוא בנוי על הנחה אחת ומסקנה. הסיבה שבעטיה מושמטת אחת ההנחות של הטיעון, היא שאותה הנחה ידועה כבר לקהל היעד, או מוסכמת ומובנת מאליה. על-פי הפילוסוף היווני אריסטו, ההחבר הוא אמצעי השכנוע החזק ביותר.

## אטימולוגיה
ההחבר הוא תרגומה העברי של המילה אנתיממה (enthymeme) מהשפה היוונית. ביוונית, מורכבת המילה אנתיממה מ"תימוס" (thymos), מילה המציינת נפש, ומהמילה אֵן (en), שמשמעה "תוך". לפיכך, משמעות המילה אנתיממה ביוונית הוא "בתוך הנפש". השם ניתן לצורת ההיסק הזה כיוון שאחת ההנחות של הטיעון מובלעת כבר "בתוך הנפש" של השומע. 

הבחירה ב"החבר" כתרגום למילה אנתיממה נעשתה על ידי גבריאל צורן. צורן מסביר את הנימוקים שהביאו אותו לבחור בתרגום זה:

בימי הביניים תרגמו את האנתיממה כ"סימן".

## הסבר
ההיסק הלוגי אינו תלוי במאזינים וקשור רק למונחים הנמצאים בטיעון עצמו. בחקירה הלוגית אין כל פניה לנמען, שכן ההוכחה עומדת בפני עצמה. לעומת זאת, ההחבר מובא בזמן נאום או במהלך ויכוח, לכן הוא תלוי בצד שני השומע את הטיעון. ההחבר הוא טיעון בעל תכלית רטורית. 

בלוגיקה אנו מסיקים מסקנה מתוך מספר הקדמות. לדוגמה:

א. כל בני האדם הם בני תמותה

ב. סוקרטס הוא בן אדם

לכן:

סוקרטס הוא בן תמותה

בניגוד להיסק, בהחבר לא מציעים את כל ההקדמות, אלא רק את אלו שרלוונטיות לבניית הטיעון, ועל ההנחות הידועות והמקובלות מדלגים, כיוון שממילא הן ידועות למאזין. לדוגמה: 

"הלנה הייתה אצילת רוח, כי כך פסק תסאוס." 

מסקנת ההחבר, "הלנה הייתה אצילת רוח", מוסקת מהקביעה ש"כך פסק תסאוס". ההנחה "מה שפוסק תסאוס הוא נכון" הושמטה מהטיעון, כיוון שהמאזין מסכים איתה מלכתחילה. ההיסק שעומד מאחורי ההחבר הזה נראה כך:

א. מה שפוסק תסאוס נכון

ב. תסאוס פסק שהלנה הייתה אצילת רוח

לכן:

הלנה הייתה אצילת רוח

ההחבר נבדל מן ההיסק גם ברמת הוודאות של הנחות הטיעון. בעוד שההיסק מבוסס על אמיתות הכרחיות, ההחבר מבוסס על דברים סבירים או מוסכמים בלבד.

## ההחבר כטיעון רטורי
מטרת ההחבר היא השכנוע, על כן תנאי הכרחי של כל החבר זה שהקדמותיו תהיינה מקובלת על קהל היעד. על-כך כותב גבריאל צורן את הדברים הבאים:

## ראו גם
* רטוריקה
* לוגיקה
* סילוגיזם
* דדוקציה
* חמשת הקאנונים

## לקריאה נוספת
* אריסטו, **"הרטוריקה"**, ספריית פועלים 2002
* נתן שפיגל, **"אמנות השכנוע - הנואם וקהלו"**, הוצאת ספרים על שם י"ל מאגנס

## קישורים חיצוניים
*
* 

קטגוריה:רטוריקה
קטגוריה:לוגיקה
מרטין סליגמן

**מרטין א. פ. סֶליגמן** (בשם מלא באנגלית: **Martin Elias Pete Seligman**; נולד ב-12 באוגוסט 1942 באולבני, מדינת ניו יורק) הוא פסיכולוג יהודי-אמריקאי, ממייסדי הפסיכולוגיה החיובית. טבע את המושג "חוסר אונים נלמד".

## קורות חיים
סליגמן סיים תואר ראשון באוניברסיטת פרינסטון ב-1964, וקיבל תואר דוקטור בפסיכולוגיה באוניברסיטת פנסילבניה ב-1967. משנת 1976 משמש כחוקר וכמרצה במחלקה לפסיכולוגיה באוניברסיטה זו, ובה הוא מנהל את המרכז לפסיכולוגיה חיובית.

סליגמן פרסם כמאתיים מאמרים וכעשרים ספרים, בהם מספר ספרי "עזרה עצמית". ב-1998 נבחר לכהונה של שנה כנשיא האגודה האמריקאית לפסיכולוגיה. הוא מייסד ועורך כתב העת המדעי "Prevention and Treatment Magazine". בשנת 2004 הוא פרסם Character Strengths and Virtues המנתח את גישת החוזקות.

המניע לפסיכולוגיה החיובית הוא ביקורתו של סליגמן על הפסיכולוגיה. לטענתו, עיקר העיסוק של פסיכולוגים הוא בשאיפה להפחית השפעות פתולוגיות שונות, ולא בצדדים החיוביים של האדם. בנוסף, הוא טוען כנגד תאוריות דטרמיניסטיות רווחות באקדמיה כמו התאוריה של מרקס, פרויד וניטשה. לפי סליגמן, האמונה שגורלו של אדם מושפע מעברו בחיים היא שגויה. 

על פי מאמרו של סטיבן האגבלום, סליגמן מדורג במקום ה-13 ברשימת הפסיכולוגים המצוטטים ביותר בספרי פסיכולוגיה במאה ה-20.

סליגמן נשוי למנדי מק'קארתי ולהם שבעה ילדים.

## מספריו

* *Helplessness: On Depression, Development, and Death*. 1975, San Francisco: W.H. Freeman. 
* *Learned Optimism: How to Change Your Mind and Your Life*. 1991, New York: Knopf. 
* *What You Can Change and What You Can't: The Complete Guide to Successful Self-Improvement*. 1993, New York: Knopf. 
* *The Optimistic Child: Proven Program to Safeguard Children from Depression & Build Lifelong Resilience*. 1996, New York: Houghton Mifflin. 
* *Authentic Happiness: Using the New Positive Psychology to Realize Your Potential for Lasting Fulfillment*. 2002, New York: Free Press. 
* *Character Strengths and Virtues*. 2004, Oxford: Oxford University Press. (בשיתוף עם כריסטופר פיטרסון).


### ספריו שתורגמו לעברית
* **ילדות אופטימית**: תוכנית פסיכולוגית לבניית החוסן הנפשי של ילדים (תרגמה מאנגלית חוה נווה), תל אביב: עם עובד, תש"ס-2000.
* **אושר אמיתי**: הגשמה עצמית באמצעות פסיכולוגיה חיובית (מאנגלית: יעל זיסקינד-קלר), מושב בן שמן: מודן, 2005.

## קישורים חיצוניים

* ביוגרפיה של סליגמן באתר המרכז לפסיכולוגיה חיובית באוניברסיטת פנסילבניה 
* Authentic Happiness, אתר של סליגמן על אושר ופסיכולוגיה חיובית 

## הערות שוליים

* 

קטגוריה:ערכים שבהם תבנית בריטניקה אינה מתאימה
קטגוריה:פסיכולוגים יהודים אמריקאים
קטגוריה:פסיכולוגים חברתיים יהודים
קטגוריה:סגל אוניברסיטת פנסילבניה
קטגוריה:פסיכולוגים חברתיים אמריקאים
קטגוריה:פסיכולוגיה חיובית
קטגוריה:נשיאי האגודה האמריקנית לפסיכולוגיה
קטגוריה:זוכי מלגת גוגנהיים
קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת פנסילבניה
קטגוריה:אמריקאים שנולדו ב-1942
West Ryder Pauper Lunatic Asylum

**West Ryder Pauper Lunatic Asylum** הוא אלבומם השלישי של להקת הרוק האלטרנטיבי הבריטית קסביאן שיצא ב-5 ביוני 2009.

האלבום היה מועמד לפרס מרקיורי בשנת 2009. ובאוקטובר 2009 הוא נבחר לאלבום השנה של קוראי מגזין Q.

## היסטוריה
השיר "Vlad the Impaler" הופץ כהורדה חינם מהאתר הרשמי של הלהקה לתקופה של שלושה ימים מ-31 במרץ עד 3 באפריל 2009. הסינגל הרשמי של האלבום היה השיר "Fire" שיצא ב-1 ביוני 2009. סרג'יו פיזורנו הגדיר את האלבום כ"פסקול של סרט דמיוני". האלבום כולל דואט בשיר "West Ryder Silver Bullet", עם השחקנית רוזריו דוסון. האלבום נכנס למצעד האלבומים הבריטי במקום הראשון. חברת סוני השתמשו בשיר "underdog" בפרסומת לטלוויזיות.

## נושא
West Riding Pauper Lunatic Asylum היו קבוצה של בתי חולים לחולי נפש שנבנו ביורקשיר, אנגליה בשנת 1880. סרג'יו פיזורנו הסביר את בחירת השם לאלבום: "האלבום לא על המקום, אני שמעתי על המקום לראשונה בפרסומת טלוויזיה, והמילים תפסו אותי. אני אוהב איך המילים נראות והרגש שהם מוציאות. מסתבר שזה היה בית המשוגעים הראשון לעניים, לפני זה רק העשירים קיבלו טיפול."
כריכת האלבום מתארת את חברי הלהקה "מתלבשים למסיבה בבית המשוגעים ומסתכלים במראה על התלבושות". הלהקה סיפרה בראיון שכל שיר אמור לתאר אסיר בבית משוגעים.

## רשימת שירים
כל השירים נכתבו על ידי סרג'יו פיזורנו חוץ מאלו שרשום לידם אחרת

# Underdog" 4:37"
# Where Did All the Love Go?" 4:17"
# Swarfiga" 2:18"
# Fast Fuse" 4:10"
# Take Aim" 5:23"
# Thick as Thieves" 3:06"
# West Ryder Silver Bullet" 5:15"
# Vlad the Impaler" 4:44"
# Ladies and Gentlemen, Roll the Dice" 3:33"
# Secret Alphabets" 5:07" (הלמוט זקריאס, פיזורנו)
# Fire" 4:13"
# Happiness" 5:16"

## צוות
* טום מייהן – שירה (חוץ מהשירים "Swarfiga", "Take Aim", "Secret Alphabets" ו "Happiness")
* סרג'יו פיזורנו – גיטרה ראשית, קולות רקע, (בכל השירים חוץ מהשירים Swarfiga", "Take Aim", "Secret Alphabets" ו "Happiness") שירה (בשירים "Swarfiga", "Take Aim", "Secret Alphabets" " ו "Happiness")
* כריס אדוארדס – בס
* איאן מת'יוז – תופים

**צוות נוסף**
* ג'יי מהלר – גיטרה נוספת בשירים "Underdog", "Ladies and Gentlemen (Roll The Dice)"ו "Happiness.
* טים קרטר – גיטרה נוספת, קלידים בשירים "Where Did All The Love Go?", "Take Aim", "West Ryder Silver Bullet" ו ."Secret Alphabets"
* דניאל ראלף מרטין – גיטרה נוספת בשיר "Fast Fuse" ופסנתר נוסף בשיר "Happiness".
* רוזריו דוסון – שירה בשיר . "West Ryder Silver Bullet"
* בן קילי – קלידים נוספים בשיר "Ladies and Gentlemen (Roll The Dice)"

## קישורים חיצוניים

קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
באטמן – רשימת סיפורים וחוברות קומיקס

**[[באטמן]]** הוא אחת הדמויות הפופולריות ביותר של חברת DC קומיקס. הוא כיכב בכמה סדרות קומיקס משלו, כולל מיני-סדרות, רומנים גרפיים, קרוסאוברים בין סדרות, אוגדנים, מהדורות מוגבלות ומשחק תפקיד חשוב בכמה אחרים. הרשימה הבאה מביאה את הסדרות העיקריות ואת סדרות הספין-אוף שפורסמו לדמות, לבני בריתה ולאויבים שלה.

## סדרות רצות

## סדרות שהסתיימו

## סדרות סולו

## מהדורות מוגבלות

## קרוס-אוברים בין חברות

## באטמן: סדרות האנימציה

## אוגדנים ורומנים גרפיים

## קישורים חיצוניים
* הסדרות והרומנים הגרפיים של באטמן באתר הרשמי של DC קומיקס
* קטגוריית הסיפורים בפרויקט פאנדום של DC קומיקס
* באטמן שלאחר המשבר, במסד הנתונים Comic Book DB
* באטמן באתר YTB.com
* TheBatSquad.net
* BatmanTrades, רשימת הסיפורים, האוגדנים והרומנים הגרפיים של באטמן

קטגוריה:באטמן: סיפורים
חמשת הקאנונים

**חמשת הקאנונים** היו עקרונות ששימשו את הרטוריקן לפי הרטוריקה הקלאסית. חמשת הקאנונים הם: המצאה (Inventio), ארגון (Dispositio), סגנון (Elocutio), זכירה (Memoria), מסירה (Pronuntiatio).

## המצאה
**ההמצאה**, או ה'גילוי', עניינה מציאה וגילוי של טיעונים שבכוחם לשכנע. מדובר בחקר השיטות הרטוריות שניתן להכניסן לתוך נאום, או להשתמש בהן במהלך ויכוח. לא מדובר על התוכן של הטענות אלא על המבנה של הטענות, בהתקבצן יחד ליצירת טיעון. אחת המטרות של ההמצאה היא גילוי של אתרי-טיעון.

## ארגון
לאחר שהנואם יודע על מה הוא מתכוון לנאום, ולאחר שהוא מצא את הטיעונים שישמשו אותו בנאומו, הוא עובר לשלב הארגון של החומר. רטוריקנים קלאסיים, כמו קיקרו וקווינטיליאנוס, כתבו רבות על הארגון היעיל של הנאום, באופן בו תגבר יכולתו לשכנע. מבנה הנאום המקובל על-פי-רוב בכתביהם מחלק את הנאום לשישה חלקים:
#מבוא (Prooimion). על הנאום לפתוח בהצגת הנושא. חלק זה איננו חלק מהנאום גופו, הוא משמש כמבוא המכין את הקהל להמשך הדברים שיבואו. בפתיחה מקבל הקהל מידע על מטרות הנואם. לדוגמה: "בכוונתי לדבר על ליגליזציה של סמים קלים."
#פתיח. בשלב זה הנואם מסביר מעט על נושא הנאום, מראה על חשיבותו ויוצר קשר ראשוני עם הקהל.
#הצגה של הטיעונים שיבואו בגוף הנאום. בשלב זה הנואם לא טוען את הטיעונים גופם אלא רק מאזכר את הטיעונים שיבואו בהמשך הנאום. לדוגמה: "בכוונתי לטעון בעד השימוש בסמים קלים, ואביא לכך מספר טיעונים: טיעון חוקי, טיעון מוסרי וטיעון חברתי."
#גוף הנאום. שלב זה מחולק אף הוא לשני חלקים:
##הבאת נימוקים המצדדים בעמדת הנואם. בשלב זה הנואם מביא ראיות, סיפורים ודוגמאות בעד או נגד הנושא עליו הוא מדבר.
##הפרכות אפשריות שיכולים לטעון כנגד טיעוניו שהובאו בנאום.
#שלב המסקנות.
#סיכום. בשלב זה הנואם חוזר על ראשי הפרקים של הדברים שבאו בגוף הנאום. יתרונות הסיכום הן לחזק את ההבנה של הדברים שנאמרו בגוף הנאום, לאלו שלא הבינו את הכל במהלכו ולאפשר את זכירת הדברים.

## סגנון
הסגנון דן על הצגת הנושא באופן שיהיה נכון לפי כללי הדקדוק, בחירת המשלב הלשוני של הנאום, בהתאם לקהל-היעד, הקישוטים הלשוניים והאמצעים הפיגורטיביים.

## זכירה
הזכירה שימשה לזיכרון של אתרי-טיעון, כך שבשעת נאום או ויכוח יוכל הנואם לשלוף מבנה טיעוני לצרכיו.

## מסירה
כלל זה קשור לאופן המסירה של הדברים. לעיקרון הזה יש נגיעה לאינטונציה והמצלול, שפת גוף ועוצמת הקול, כשמדובר בנאום חי, ולכללי הפיסוק כשמדובר בנאום כתוב.

קטגוריה:רטוריקה
סרג'יו פיזורנו

**סרג'יו לורנזו "סרג`" פיזורנו** (Sergio Lorenzo "Serge" Pizzorno; נולד ב-15 בדצמבר 1980 בניוטון אבוט, בדבון, אנגליה) הוא גיטריסט וכותב שירים בריטי בלהקת האינדי רוק "קסביאן".

## ביוגרפיה
אביו של סרג' היגר מג'נובה, איטליה לאנגליה והתמקם בלסטר, שם גדל פיזורנו. בילדותו שאף פיזורנו לפתח קריירה ככדורגלן.

ב-1999 הקים את להקת "קסביאן" עם חבריו טום מייהן, כריסטופר קרלוף וכריס אדוארדס. בלהקה תיפקד כגיטריסט וביצע קולות רקע. כאשר עזב קרלוף את הלהקה ב-2006, תפס פיזורנו את תפקיד כותב השירים הראשי של הלהקה.

במקביל לעבודתו ב"קסביאן", פיזורנו גם הלחין את מוזיקת הרקע של תצוגת האמנות של חברו נואל פילדינג, שהוצגה במהלך 2010 בבית הקפה "מייזו ברטו" (Maison Bertaux) בסוהו, לונדון.

פיזורנו נישא ב-2016 לאיימי וויט ולהם שני בנים בשם אניו ולוציו.

## קישורים חיצוניים

* 

קטגוריה:גיטריסטים בריטים
קטגוריה:בריטים שנולדו ב-1980
טום מייהן

**תומאס פיטר מייהן** (באנגלית: **Thomas Peter Meighan**; נולד ב-11 בינואר 1981 לסטר, אנגליה) הוא מוזיקאי בריטי, סולן להקת האינדי רוק קסביאן.

## קריירה
מייהן הוא סולן להקת קסביאן מאז הוקמה בשנת 1999 בעיר לסטר. הוא הסולן במרבית שירי הלהקה והיחיד מבין חברי הלהקה שאינו מנגן בכלי נגינה, למעט הפעמים בהם ניגן בתוף מרים בהופעה או בגיטרה בביצוע החי של The Nightworkers.

מלבד הפרסים בהם זכה מייהן עם קסביאן, הוא זכה גם במקום ה-19 כסולן הטוב ביותר בכל הזמנים של סקר הקוראים של מגזין Q.

## פעילותו התקשורתית
כבר בתחילת דרכה של להקת קסביאן השיג מייהן מוניטין של פרובוקטור תקשורתי בעיקר כשזה היה קשור ללהקות אחרות. הוא התפרסם בזכות עלבונותיו, כמו במקרה בו קרא לג'סטין טימברלייק "גמד עם זיפים". בנוגע לאופי המדכא של "מוזיקת אימו" (emo music) והמאזינים לה, אמר: "בני נוער טובים מזה. אני רוצה להגיד להם להיות חיוביים לגבי החיים. ההורים שלכם גידלו אתכם טוב, אז אל תשבו בחדרים שלכם ותחתכו את הוורידים. תתבגרו."

הוא העביר ביקורת בנושא השפעות האינטרנט על תעשיית המוזיקה, והיה בין הסלבריטאים היחידים שביקרו את התנהלותו של סיימון קאוול עם סוזן בויל בטענה "שזה יענה אותה כל ימי חייה. היא לא מוכנה לזה והיא לא מתאימה לזה. מנצלים אותה. זה נורא".

משנת 2009 ניסה מייהן למתן את תדמיתו השנויה במחלוקת. בראיון שנתן ל"דיילי רקורד" הוא אמר: "כשהוצאנו את האלבום הראשון שלנו, לא עזר שבראיונות ירדנו על כולם. רק השתטינו, רק נהנינו וכולם לקחו את זה ברצינות... עשינו את זה בשביל אפקט אבל הצטיירנו כמפלצות במקום חבורת נערים בלהקה. לא הבינו אותנו בכלל. אני לא מתחרט על דבר שאמרתי אבל זה פשוט היה מגוחך".

גישתו הבולטת של מייהן, תעלוליו על הבמה, והמוניטין שלו כבליין, נוטים להאפיל על היבטים חיוביים יותר של תדמיתו הציבורית. הוא נתן את תמיכתו למגוון קרנות צדקה, ביניהן יוניסף, אוקספם, וקרן לטיפול במחלת הסרטן בבני נוער.

## קישורים חיצוניים

* 

קטגוריה:מוזיקאים בריטים
קטגוריה:בריטים שנולדו ב-1981
ידות

בהלכה, **יד** (ברבים: **ידות** או **ידיים**) היא אמירה, מעשה או מצב כלשהו אשר מרמז על כוונת המדבר, המבצע או המשתתף. הדיונים ההלכתיים נוגעים לתחומי הלכה כמו נדרים, גיטין וקידושין, בהם נדרשת אמירה מסוימת כתנאי ליצירת סטטוס הלכתי כלשהו, ובהקשרים אלו נידון המעמד ההלכתי של משפטים מקוטעים שונים. המקור לכינוי "יד" הוא מן הדמיון לידית, חלק קטן מן הכלי שבאמצעותו ניתן להחזיק את הכלי כולו; כך גם על ידי המשפט המקוטע ניתן להבין את המשמעות השלמה שלא נאמרה בפירוש.

התלמוד מבחין בין שלוש רמות של ידיים: "ידיים מוכיחות", "ידיים שאינן מוכיחות" ו"ידיים שאינן מוכיחות כלל".

## ידיים שאינן מוכיחות כלל
'יד שאינה מוכחת כלל' היא אמירה המשתמעת לשתי פנים. דוגמה לכך היא קבלת נזירות, על ידי אמירת "אהיה", שכן ניתן לטעות שהוא מקבל על עצמו תענית ולא נזירות (כשאין נזיר עובר לפניו), לכן, פסק שמואל כי אין אמירה זו נחשבת לכלום.

## ידיים שאינן מוכיחות
'יד שאינה מוכחת' היא אמירה שניתן להבין ממנה את משמעותה, על אף שהיא נאמרת באופן בלתי ברור.

לראשונה נחלקו חכמים ורבי יהודה האם ידיים שאינם מוכיחות הווי ידיים:  כלומר, לפי רבי יהודה, על הבעל לפרט שהשטר ניתן בתורת גט.

במסכת נדרים, נחלקו אביי ורבא באופן שאדם אומר לחבירו "מודרני הימך" או "מופרשני הימך" האם אומרים שהוא מקבל על עצמו להתרחק ולהיות מופרש ממנו, או שניתן להסיק שהוא מדיר את עצמו ליהנות מחבירו, אביי סובר שידים שאינן מוכיחות נקראים ידיים ורבא חלוק עליו.

בנדרים ונזירות ישנו פסוק מיוחד "נזיר להזיר" ממנו נלמד כי ניתן לנזור על ידי אמירה שהיא בגדר "ידים", עם זאת, סבור רבא כי ההיקש, מקיש את הדיבור רק כשהוא נאמר באופן ברור, "נזיר" - "להזיר", כשם שהנזירות צריכה להיות באופן מפורש "איש כי יפליא", כך גם הידות צריכות להיות באופן שאינו משתמע לשתי פנים.

## ידיים מוכיחות
'יד מוכחת' היא דיבור שלא ניתן לטעות ממנו באופן רגיל. למשל: אדם המקדש אישה, ואומר תוך כדי דיבור לאישה אחרת "ואת" – מובן מדיבורו שהוא מעוניין לקדש אותה (בהסכמתה). במקרה כזה נחשבות הידיים לידיים מוכיחות, שכן ברור שהוא רוצה לקדשה, והאפשרות החלופית (למשל, שהוא מתכוין לומר לה "ואת - תראי") היא אפשרות דחוקה.

באופן רגיל, ידיים מוכיחות נחשבות לידיים. אבל בקידושין רב פפא מסתפק אם ניתן להסיק כי הידיים נחשבות כמו דיבור מלא, כמו בנזירות, או שמא דווקא בנזירות, ניתן להחיל על ידי ידיים, שכן נדרים ונזירות חלים בקלות יותר, על ידי דיבור, ולכן גם על ידי דיבור כזה ניתן להחילם, אך קידושין היא חלות שחלה רק על ידי מעשה, ואולי לא ניתן להחילם על ידי דיבור.

בקרבנות ניתן לקדש בהמה על ידי אמירה שהיא בגדר יד. במסכת נדרים, הסתפקו רב פפא ורבינא בדיני לקט שכחה ופאה, צדקה, והפקר, שהוקשו לקרבנות, אם מועילה בהם אמירה שהיא בגדר יד או לא.

## ראו גם
הנחת יסוד

## הערות שוליים

קטגוריה:נדרים ושבועות
קטגוריה:משפט עברי: דיני משפחה ואישות
קטגוריה:קנייני קידושין